Príloha č. 2

Záruky

Záruky : | od 1.1.2001 – 30.6.2001
Počet poskytnutých záruk | 144
Výška vystavených záruk v Sk | 397 933 105
Výška podporených úverov v Sk | 548 374 316
Priemerná výška záruky v Sk | 2 763 424

     Poskytnutím záruk od počiatku činnosti SZRB až do 30.6.2001 v objeme 7 227 223 tis. Sk boli sprístupnené úverové zdroje vo výške 10 810 098 tis. Sk  (Príloha č. 4).

Príspevky

Za obdobie od 1.1.2001 do 30.6.2001 SZRB obdržala 142 žiadostí o poskytnutie nenávratných finančných príspevkov celkom, z toho počet prisľúbených príspevkov za toto obdobie bol 86. Výška vyplatených príspevkov predstavovala hodnotu 70 441 760,- Sk, pričom výška podporených investícií je 593 461 595,- Sk.

Počet doručených žiadostí | 142
Počet prisľúbených príspevkov | 86
Výška vyplatených príspevkov | 70 441 760
Výška podporených investícií | 593 461 595

     Od počiatku činnosti SZRB do 30.6.2001 bolo do SZRB doručených 1 165 žiadostí o príspevok, z ktorých 759 bolo prisľúbených. Vyplatenými príspevkami boli znížené pomerné časti oprávnených nákladov. Podporené investície predstavujú 8 462 191 tis. Sk. V rámci príspevkových programov SZRB prispela k zvýšeniu kapacity v oblasti verejného stravovania o 28 646 miest (stoličiek), 7 265 novovzniknutých lôžok v zariadeniach cestovného ruchu, počet novozniknutých pracovných miest je 4 546. Rovnako prispela v rámci programov podpory ekonomických aktivít vedúcich k úspore energie a dovážaných surovín  a v programe znižovania spotreby energie v bytových domoch a bytoch k úspore tepla 125 796 GJ/r., úspore elektrickej energie 38 316,5 MWh/r. (Príloha č. 5)

Nepriame úvery (Podpora, ROZVOJ) od 1.1.2001 - 30.06.2001:

Počet schválených žiadostí o úver | 36
Výška akceptovaných úverov SZRB | 120 336 040
Výška akceptovaných úverov SZRB+ÚPÚ | 174 504 000
Priemerná výška akceptovaného úveru | 3 342 668

     V roku 1997 SZRB v spolupráci s MF SR uviedla na bankový trh nový úverový program „Podpora“, na realizáciu ktorého boli schválené prostriedky zo ŠR vo výške 360 mil. Sk. Od počiatku činnosti SZRB do 30.6.2001 bolo do SZRB doručených 437 žiadostí o úver, z ktorých bolo 318 schválených, čo predstavuje hodnotu 2 203 564 tis. Sk. (Príloha č. 6).

     V roku 1998 SZRB uviedla na bankový trh nový produkt, ktorý nie je financovaný z prostriedkov štátneho rozpočtu, ale zo zahraničnej úverovej linky KfW. Štát poskytol na túto zahraničnú linku štátnu záruku.

Priame úvery (priame úvery pre malých podnikateľov, CEB) od 1.1.2001 – 30.6.2001:

Počet schválených žiadostí o úver | 67
Výška schválených úverov SZRB | 178 490 899
Výška akceptovaných úverov SZRB | 164 840 900
Priemerná výška akceptovaného úveru | 2 460 312

    Koncom roku 2000 a začiatkom roku 2001 SZRB uviedla na trh nový produkt – Program priameho úverovania malých podnikateľov. Od spustenia uvedeného programu bolo do SZRB doručených 159 žiadostí o priamy úver, pričom schválených bolo 65 žiadostí. Výška akceptovaných úverov u týchto priamych úverov SZRB predstavovala hodnotu 84 207 900,- Sk.

    Začiatkom roku 2001 sa rozbehol nový Projekt financovania infraštruktúry obcí a výstavby bytov pre ľudí s nízkymi príjmami financovaný Rozvojovou bankou Rady Európy  - „CEB“. Do SZRB bolo doručených 14 žiadostí o úver, z ktorých 7 bolo schválených. Výška akceptovaných úverov SZRB predstavovala hodnotu 83 133 tis. Sk.